tartuNLP/wikipedia-smugri-20251201 huggingface dataset:
Kasvihuoneilmiö (kauppa)

Kasvihuoneilmiö on vanhaan kasvihuoneeseen perustettu kahvila ja antiikkiliike Lohjalla, entisen Nummi-Pusulan kunnan alueella entisen ykköstien, nykyisen seututien 110 varrella, Sammatin liittymän kohdalla, lähellä Salon rajaa, joka on myös Uudenmaan ja Varsinais-Suomen maakuntien raja.
Kasvihuoneilmiössä on järjestetty myös kulttuuritilaisuuksia nimekkäine esiintyjineen.
Historiaa.
Yrittäjä Elisa Palonen aloitti vanhojen tavaroiden osto- ja myyntiliikkeensä syksyllä 1997 Turun Hansakorttelissa nimellä Diverssikauppa. Pian hän löysi vanhan ykköstien varrelta vanhan rekanpesuhallin ja siirsi toimintansa sinne. Hallin kylkeen rakennettiin 500 neliömetrin kasvihuone ja paikka sai nimen Kasvihuoneilmiö. Yhtiön nimenä on yhä Diverssikauppa EP Ky.
Kun Helsingin ja Turun välisen moottoritien Lohja–Muurla-osuus valmistui 2009, liikkeen asiakkaista hävisi 40 prosenttia. Kasvihuoneilmiö oli tuolloin julkisuudessa taistellessaan Tiehallintoa vastaan, joka ei myöntänyt liikkeestä kertovien liikenneopasteiden pystyttämistä lähimmän moottoritieliittymän yhteyteen.. Asiaa ajanut vetoomusadressi sai yli 20 000 allekirjoitusta. Sittemmin Elisa Palonen sai taistella itse kustantamiensa tienvarsitaulujen pitämisestä moottoritien varrella.
Elisa Palonen kuoli marraskuussa 2018 leikkauksen aiheuttamiin komplikaatioihin. Kaksi päivää ennen kuolemaansa hän oli tehnyt testamentin, jonka Varsinais-Suomen käräjäoikeus julisti yksimielisesti pätemättömäksi sen tekoon liittyneen uskonnollisen hyväksikäytön vuoksi. Lokakuussa 2024 "Helsingin Sanomat" kirjoitti Jumalan linna -nimisen lahkon vaativan yhä Palosen omaisuutta itselleen, nyt vuodelle 2008 päivätyllä testamentilla. Lehden tiedot perustuvat pääosin Tuire Malmstedtin kirjaan "Kaikki valta maan päällä – uskonnolliset kultit Suomessa" (Aula &amp; Co, 2024).
Kasvihuoneilmiön liiketoimintaa ovat Palosen kuoleman jälkeen jatkaneet tämän sukulaiset.
Egyptin koripallomaajoukkue

Egyptin koripallomaajoukkue edustaa Egyptiä koripallon miesten maajoukkuekilpailuissa.
Egypti on pelannut olympialaisissa seitsemän kertaa. Parhaat sijoitukset ovat vuosien 1952, 1976, 1984 ja 1988 kesäolympialaisista, jolloin maa sijoittui kahdenneksitoista. 
Egypti pelasi myös koripallon Euroopan-mestaruuskilpailuissa, joihin maa osallistui neljä kertaa. Vuoden 1947 kisoissa Egypti oli ensimmäistä kertaa mitaleilla, sillä maa sijoittui pronssille. Kotikisoissa vuonna 1949 maa voitti Euroopan-mestaruuden jättäen Ranskan toiseksi ja Kreikan kolmanneksi.
Egypti siirtyi pelaamaan Afrikan-mestaruuskilpailuihin, joissa alkoi tulla pian menestystä. Vuonna 1962 pidettiin ensimmäiset Afrikan-mestaruuskilpailut, jotka maa voitti puhtaalla pelillä. Viimeisen Afrikan-mestaruuden maa voitti vuonna 1982.
Seututie 927

Seututie 927 alkaa Paakkolasta valtatien 4 risteyksestä ja päättyy Ala-Vojakkalaan valtatien 21 risteykseen. Tien pituus on 31 kilometriä. Arpelassa tiestä haarautuu yhdystie 9271. Seututien kautta pääsee Tornioon. Tie on kokonaan päällystetty. Valaistusta on lähinnä kylien kohdalla.
Nopeusrajoitus on 100 km/h mutta taajamien kohdalla 80 km/h ja Arpelan kohdalla 60 km/h
Tie muodostaa yhdessä valtatie 21:n kanssa vaihtoehtoisen reitin seututeille 929 ja 930 Tervolasta Ylitorniolle. Se on 200 metriä lyhyempi mutta toisaalta vilkasliikenteisempi valtatie 21:n osuuden vuoksi.
Arto Savolainen

Arto Jalmari Savolainen (s. 3. helmikuuta 1941 Oulu) on entinen suomalainen painija.
Savolainen karsiutui kolmannella kierroksella Tokion 1964 olympialaisten vapaapainin sarjassa alle 70 kiloa. MM-kilpailuissa hän sijoittui kreikkalais-roomalaisessa painissa seitsemänneksi vuonna 1963, yhdeksänneksi vuonna 1965 sekä seitsemänneksi vuonna 1970. Pohjoismaiden mestaruuskilpailuissa hän saavutti hopeaa vuonna 1970.
Lempinimellä "Preerian susi" tunnettu Savolainen edusti seuratasolla Tervakosken Patoa, Jämsänkosken Voimailijoita, Helsingin Paini-Miehiä ja Vantaan Sampoa. Hän voitti vapaapainissa ja kreikkalais-roomalaisessa painissa yhteensä neljä Suomen mestaruutta vuosina 1965–1973.
Aktiiviuransa jälkeen Savolainen on toiminut muun muassa painivalmentajana ja -tuomarina, Suomen Painiliiton toiminnanjohtajana sekä Vantaan Sammon puheenjohtajana. Hän on voittanut painin maailmanmestaruuksia veteraanisarjoissa.
NBA-kausi 1979–1980

NBA-kausi 1979–1980 oli NBA-liigan 34. kausi.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1978–1979

NBA-kausi 1978–1979 oli NBA-liigan 33. kausi.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1977–1978

NBA-kausi 1977–1978 oli NBA-liigan 32. kausi.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1976–1977

NBA-kausi 1976–1977 oli NBA-liigan 31. kausi.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1974–1975

NBA-kausi 1974–1975 oli NBA-liigan 29. kausi.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1973–1974

NBA-kausi 1973–1974 oli NBA-liigan 28. kausi. Runkosarja alkoi 9. lokakuuta 1973 ja päättyi 27. maaliskuuta 1974. 12. toukokuuta loppuneiden pudotuspelien päätteeksi mestaruutta juhli Boston Celtics voitettuaan Milwaukee Bucksin finaalisarjassa otteluvoitoin 4–3.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1972–1973

NBA-kausi 1972–1973 oli NBA-liigan 27. kausi. Runkosarja alkoi 10. lokakuuta 1972 ja päättyi 28. maaliskuuta 1973. Pudotuspelien päätteeksi 10. toukokuuta mestaruutta juhli New York Knicks voitettuaan Los Angeles Lakersin finaalisarjassa otteluvoitoin 4–1.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1971–1972

NBA-kausi 1971–1972 oli NBA-liigan 26. kausi. Runkosarja alkoi 12. lokakuuta 1971 ja loppui 26. maaliskuuta 1972. Mestaruutta juhli kauden päätteeksi Los Angeles Lakers, kun se voitti New York Knicksin 7. toukokuuta päättyneessä finaalisarjassa otteluvoitoin 4–1.
Runkosarja.
V=voitot, H=häviöt, V%=voittoprosentti, *=divisioonansa voittaja
NBA-kausi 1969–1970

NBA-kausi 1969–1970 oli NBA-liigan 24. kausi. Runkosarja alkoi 14. toukokuuta 1969 ja loppui 22. maaliskuuta 1970. New York Knicks voitti mestaruuden kolmen vuoden tauon jälkeen kukistettuaan 8. toukokuuta päättyneessä finaalisarjassa Los Angeles Lakersin otteluvoitoin 4–3.
Runkosarja.
V=voitot, H=häviöt, V%=voittoprosentti
NBA-kausi 1968–1969

NBA-kausi 1968–1969 oli NBA-liigan 23. kausi. Runkosarja käynnistyi 15. lokakuuta 1968 ja päättyi 24. maaliskuuta 1969. 5. toukokuuta päättynyt finaalisarja oli uusinta edelliskaudelta, kun Boston Celtics uusi mestaruutensa voitettuaan Los Angeles Lakersin otteluvoitoin 4–3.
Runkosarja.
V=voitot, H=häviöt, V%=voittoprosentti
NBA-kausi 1967–1968

NBA-kausi 1967–1968 oli NBA-liigan 22. kausi. Runkosarja alkoi 13. lokakuuta 1967 ja loppui 20. maaliskuuta 1968. Boston Celtics palasi vuoden tauon jälkeen mestaruuskantaan voitettuaan Los Angeles Lakersin 2. toukokuuta päättyneessä finaalisarjassa otteluvoitoin 4–2.
Runkosarja.
V=voitot, H=häviöt, V%=voittoprosentti
NBA-kausi 1966–1967

NBA-kausi 1966–1967 oli NBA-liigan 21. kausi. Runkosarja käynnistyi 15. lokakuuta 1966 ja päättyi 19. maaliskuuta 1967. Boston Celticsin mestaruusputki katkesi, kun Philadelphia 76ers voitti San Francisco Warriorsin 24. huhtikuuta päättyneessä finaalisarjassa otteluvoitoin 4–2.
Runkosarja.
V=voitot, H=häviöt, V%=voittoprosentti
NBA-kausi 1965–1966

NBA-kausi 1965–1966 oli NBA-liigan 20. kausi. Runkosarja alkoi 15. lokakuuta 1965 ja loppui 22. maaliskuuta 1966. Boston Celtics voitti ennätyksellisen kahdeksannen peräkkäisen mestaruutensa voitettuaan Los Angeles Lakersin 28. huhtikuuta päättyneessä finaalisarjassa otteluvoitoin 4–3.
Runkosarja.
V=voitot, H=häviöt, V%=voittoprosentti
NBA-kausi 1964–1965

NBA-kausi 1964–1965 oli NBA-liigan 19. kausi. Runkosarja käynnistyi 16. lokakuuta 1964 ja päättyi 21. maaliskuuta 1965. 25. huhtikuuta loppuneiden pudotuspelien päätteeksi Boston Celtics voitti seitsemännen peräkkäisen mestaruutensa kaadettuaan Los Angeles Lakersin finaalisarjassa otteluvoitoin 4–1.
Runkosarja.
V=voitot, H=häviöt, V%=voittoprosentti
Pelaajatilastot.
Fyysinen
NBA-kausi 1963–1964

NBA-kausi 1963–1964 oli NBA-liigan 18. kausi. Runkosarja alkoi 16. lokakuuta 1963 ja päättyi 18. maaliskuuta 1964. 26. huhtikuuta loppuneiden pudotuspelien päätteeksi Boston Celtics voitti kuudennen peräkkäisen mestaruutensa kukistamalla San Francisco Warriorsin finaalisarjassa otteluvoitoin 4–1.
Runkosarja.
V=voitot, H=häviöt, V%=voittoprosentti
NBA-kausi 1962–1963

NBA-kausi 1962–1963 oli NBA-liigan 17. kausi. Runkosarja käynnistyi 16. lokakuuta 1962 ja päättyi 17. maaliskuuta 1963. 24. huhtikuuta loppuneiden pudotuspelien päätteeksi Boston Celtics juhli viidettä perättäistä mestaruuttaan kaadettuaan Los Angeles Lakersin finaalisarjassa otteluvoitoin 4–2.
Runkosarja.
V=voitot, H=häviöt, V%=voittoprosentti
NBA-kausi 1961–1962

NBA-kausi 1961–1962 oli NBA-liigan 16. kausi. Runkosarja alkoi 19. lokakuuta 1961 ja loppui 14. maaliskuuta 1962. Pudotuspeleissä seitsemänteen otteluun venynyt finaalisarja päättyi 18. huhtikuuta ja mestaruuden vei neljännen kerran peräkkäin Boston Celtics voittamalla Los Angeles Lakersin otteluvoitoin 4–3.
Runkosarja.
V=voitot, H=häviöt, V%=voittoprosentti
NBA-kausi 1960–1961

NBA-kausi 1960–1961 oli NBA-liigan 15. kausi. Runkosarja käynnistyi 19. lokakuuta 1960 ja päättyi 12. maaliskuuta 1961. Pudotuspelien päätteeksi, 11. huhtikuuta, Boston Celtics otti kolmannen peräkkäisen mestaruutensa voittamalla St. Louis Hawksin finaalisarjassa otteluvoitoin 4–1.
Runkosarja.
V=voitot, H=häviöt, V%=voittoprosentti
Angelica Mandy

Angelica Joyce Mandy (s. 25. elokuuta 1992 Somerset, Englanti, Iso-Britannia) on englantilainen näyttelijä. Hän on näytellyt muun muassa Gabrielle Delacourin roolin elokuvassa "Harry Potter ja liekehtivä pikari".
Justinas Lagunavičius

Justinas Lagunavičius (, 4. syyskuuta 1924 Kaunas – 15. heinäkuuta 1997 Kaunas) oli liettualainen koripalloilija. Hän edusti Neuvostoliiton maajoukkuetta.
Lagunavičius pelasi Helsingin kesäolympialaisissa 1952, jolloin Neuvostoliitto voitti hopeaa.
Eirik Glambek Bøe

Eirik Glambek Bøe (s. 25. lokakuuta 1975 Bergen) on norjalainen muusikko, joka on tullut tunnetuksi Kings of Convenience -popduosta. Duon toinen osapuoli on Eirikin ystävä Erlend Øye.
Eirik kuului myös Skog -nimiseen indie pop-yhtyeeseen Erlend Øyen, Anders Waage Nilsenin ja Øystein Gjærder Bruvikin kanssa.
Eirikin tyttöystävä on malli Ina Grung. Parilla on myös yksi lapsi.
Adrian Aucoin

Adrian Mark Aucoin (s. 3. heinäkuuta 1973 Ottawa, Ontario, Kanada) on uransa lopettanut kanadalainen jääkiekkopuolustaja ja olympiamitalisti. Hän pelasi NHL:ssä yhteensä 18 kautta, joiden aikana teki 1 108 ottelussa pisteet 121+278=399 ja keräsi 793 jäähyminuuttia. Aucoin pelasi yhdet olympialaiset ja MM-kilpailut.
Ura.
Vancouver Canucks varasi Aucoinin viidennellä kierroksella . Hän pelasi yhden kauden Bostonin yliopistojoukkueessa ennen NHL-varaustaan. Aucoin pelasi varauksensa jälkeen kaksi kautta Kanadan maajoukkueessa, mutta siirtyi Canucksin farmijoukkueeseen toisella kaudellaan. Samalla kaudella hän pelasi myös Lillehammerin olympialaisissa ja voitti hopeaa. Aucoin pelasi myös alle 20-vuotiaiden MM-kilpailuissa vuonna 1993, ja hän voitti kultaa. 
Aucoin debytoi NHL:ssä kaudella 1994–1995 ja teki ensimmäisessä ottelussaan maalinkin, mutta hän vakiinnutti paikkansa Canucksin kokoonpanossa kaudella 1996–1997. Vuonna 1999 Aucoin palkittiin Canucksin parhaalle puolustajalle annettavalla Babe Pratt -palkinnolla. Aucoin pelasi ainoat MM-kilpailunsa vuonna 2000, joista ei voittanut mitalia.
Canucks myi Aucoinin ja vuoden 2001 toisen kierroksen varausvuoron Tampa Bay Lightningiin kaudella 2000–2001. Kaupassa Canucks sai Tampalta maalivahti Dan Cloutierin. Aucoin kaupattiin heti Lightning-kauden päätyttyä Aleksandr Haritonovin kanssa New York Islandersiin. Kaupassa Lightning sai Mathieu Bironin ja vuoden 2002 toisen kierroksen varausvuoron. Islandersissa Aucoin teki kolmannella kaudellaan 2003–2004 yhden kauden piste-ennätyksensä (44 pistettä). Hän pelasi myös ssa.
 Aucoin pelasi Elitserien-joukkue Modossa. Kaudeksi 2005–2006 hän siirtyi Chicago Blackhawksiin neljän vuoden ja 16 miljoonan dollarin sopimuksella. Chicagon kapteenina toiminut Aucoin loukkasi olkapäänsä tammikuussa 2006 ja hän pelasi jättisopimuksestaan vain kaksi rikkonaista kautta, kunnes siirtyi kesällä 2007 Calgary Flamesiin. Aucoinin Blackhawks-sopimuksessa oli pelaajakaupat estävä pykälä, mutta hän luopui siitä. Flames sai Chicagolta myös seitsemännen kierroksen varausvuoron. Flamesista Blackhawksiin siirtyivät puolustajat Andrei Zjuzin ja Steve Marr.
Kahden Calgaryssä pelatun kauden jälkeen Aucoin siirtyi kaudeksi 2009–2010 Phoenix Coyotesiin. Aucoinin sopimus oli yksivuotinen ja hän sai 2,25 miljoonaa dollaria kaudessa. Kesäkuussa 2010 hän teki Coyotesin kanssa kaksivuotisen, neljän miljoonan dollarin arvoisen jatkosopimuksen.
Heinäkuussa 2012 Aucoin teki yksivuotisen, kahden miljoonan dollarin arvoisen sopimuksen Columbus Blue Jacketsin kanssa. Työsulun lyhentämä NHL-kausi 2012–2013 jäi hänen uransa viimeiseksi.
Myös Adrianin serkut Keith ja Phil Aucoin ovat jääkiekkoilijoita. Heistä Keith on pelannut NHL:ssä.
Pelityyli.
Aucoinilla oli erinomainen lyöntilaukaus ja hän oli kiekollinen ja johtava oikealta pelaava puolustaja.
Unelmia (albumi)

Unelmia on Mikko Järvisen kokoelma-albumi, joka julkaistiin vuonna 2009. Levylle on koottu Järvisen tuotantoa vuosilta 1974–1981.
Kappaleet.
Kuuban koripallomaajoukkue

Kuuban koripallomaajoukkue edustaa Kuubaa koripallon miesten maajoukkuekilpailuissa.
Historia.
Kuuba on päässyt olympialaisiin kuusi kertaa historiansa aikana. Paras sijoitus on Münchenin olympialaisista 1972, jolloin maa sijoittui kolmanneksi. Pronssipelissä Kuuba voitti Italian niukasti pisteellä luvuin 66–65.
Koripallon maailmanmestaruuskilpailuissa maa on esiintynyt neljä kertaa. Maan paras saavutus on vuoden 1974 kisoista, joissa maa sijoittui neljänneksi. Viimeksi maa on esiintynyt MM-kilpailuissa vuonna 1994, jolloin Kuuban sijoitus oli viidestoista. Amerikan-mestaruuskilpailuissa maan viimeisin esiintyminen on vuodelta 1999. Centrobasketissa Kuuba on ollut usein mitaleilla.
Menestys arvokilpailuissa.
Olympialaiset
Maailmanmestaruuskilpailut
Amerikan-mestaruuskilpailut
Koripallo Pan-Amerikan kisoissa
Panssarintorjuntamies

Panssarintorjuntamies on jalkaväkeen kuuluva panssarintorjuntakoulutuksen saanut sotilas.
Panssarintorjuntamiehiä koulutetaan jääkärikomppanioiden panssarintorjuntaryhmiin ja panssarintorjuntapartioihin sekä lisäksi panssarintorjuntakomppanioissa.
Panssarintorjuntajoukkueet ja -komppaniat saavat pääosin koulutuksen raskaalle singolle, lähipanssarintorjuntaohjukselle tai panssarintorjuntaohjukselle kun taas jääkärikomppanioiden pst-osat kevyelle ja raskaalle kertasingolle.
Suomen puolustusvoimilla käytössä olevat pst-aseet ovat vuonna 2009:
Panssarintorjuntamiesten koulutushaaratunnuksena on mustalla pohjalla, harmailla reunuksilla oleva panssarivaunu, jonka tornissa osumaa kuvaava leimahdus.
Gregory Del Piero

Gregory Del Piero (s. 14. lokakuuta 1972 Sète, Ranska) on ranskalainen house DJ ja musiikkituottaja.
Ura.
Gregory Del Piero aloitti DJ-uransa vuonna 1987. Kesällä 1998 hän tapasi newyorkilais-DJ:n Joe Claussellin tämän Ranskan-kiertueella. Tapaamisen jälkeen Del Piero päätti toteuttaa unelmaansa ja muutti San Franciscoon.
Del Pieron ensimmäinen single ”Don’t Hesitate” julkaistiin Subliminal Recordsin kautta. Hän teki myös useita remix-versioita eri artistien ja yhtyeiden kappaleista. Esimerkiksi Byron Stingily (Ten City), Susu Bobien, Keith Thompson (Raze/Break For Love), Jojo Haley, Pepper Mashay, Stephanie Cooke, Latrice Barnette, Bill "The Buddah" Dickens ja Kenny Bobien.
Filippiinien koripallomaajoukkue

Filippiinien koripallomaajoukkue edustaa Filippiinejä koripallon miesten maajoukkuekilpailuissa.
Menestys arvokilpailuissa.
Olympialaiset
Maailmanmestaruuskilpailut
Aasian-mestaruuskilpailut
Koripallo Aasian kisoissa
14 (Helsingin bussilinja)

Linja 14 oli Helsingissä vuosina 1938–1939 ja 1944–2021 liikennöinyt kaupungin sisäinen bussilinja ja ainoa Helsingissä johdinautoilla liikennöity linja. Linjan reitti kulki alkujaan Eirasta Töölöön, viimeisinä aikoina Herne­saaresta Pajamäkeen. Linjan liikennöitsijänä toimi pitkään Helsingin kaupungin liikennelaitos, myöhemmin Helsingin Bussiliikenne Oy, jolloin linjan suunnittelusta ja tilauksesta vastasi HSL. Johdinautoilla linjaa liikennöitiin vuosina 1949–1974 ja koeluontoisesti myös 1979–1985.
Linja lakkautettiin 16. elokuuta 2021, jolloin sen korvasivat Kampin ja Pajamäen välinen uusi linja 25 sekä Eirasta Pitäjänmäen kautta Myyrmäkeen liikennöivä uusi runkolinja 30.
Apulinjat ja niiden linjahistoria.
Linja 14V.
Apulinja 14V
17. elokuuta 1981 – Linja 14V Eira - Itä-Pasila aloitti liikennöinnin, Linjan 14 reitti Eirasta Nordenskiöldinkadun ja Topeliuksenkadun risteykseen asti josta ...-Nordenskiöldinkatu-Ratapihantie-Rautatieläisenkatu-Ratamestarinkatu-Asemapäällikönkatu (Päätepysäkki Asemapäällikönkadun itäpäässä)
2. kesäkuuta 1985 – Linja 14V Eira-Itä Pasila lakkautettiin
Juan Uder

Juan Carlos Uder Díaz (24. huhtikuuta 1927 Sarandí – 14. heinäkuuta 2020) oli argentiinalainen koripalloilija ja maailmanmestari. 
Uder kuului Argentiinan miesten maajoukkueen kokoonpanoon sen voittaessa maailmanmestaruuden kotikisoissaan 1950. Hän kuului Argentiinan joukkueeseen myös kesäolympialaisissa Lontoossa 1948 ja Helsingissä 1952. Helsingissä Argentiinan sijoitus oli neljäs. Pan-Amerikan kisoista Uder saavutti Argentiinan joukkueessa hopeaa vuosina 1951 ja 1955. Uder kuoli 93-vuotiaana 14. heinäkuuta 2020.
Tabaré Larre Borges

Tabaré Larre Borges Gallarreta (s. 6. tammikuuta 1922 Montevideo) on uruguaylainen aktiiviuransa lopettanut koripalloilija.
Borges voitti pronssia Helsingin olympialaisista vuonna 1952. Parhaassa pelissään hän teki kuusi pistettä.
Pierre Belon

Pierre Belon (n. 1517 – huhtikuu 1564) oli ranskalainen luonnontieteilijä, joka perusti eläintieteen vertailevan anatomian haaran.
Belon syntyi lähellä Le Mansia ja opiskeli lääketiedettä Pariisissa suorittaen tohtorin tutkinnon. Vuonna 1540 hän opiskeli kasvitiedettä Wittenbergin yliopistossa Valerius Corduksen oppilaana ja retkeili hänen kanssaan Saksassa. Vuosina 1546–1548 Belon suoritti merkittävän tieteellisen tutkimusmatkan Välimeren itäosiin Kreikkaan, Vähään-Aasiaan, Egyptiin, Palestiinaan ja Arabian niemimaalle. Matkan rahoittajana toimi Tournonin kardinaali François. Belon julkaisi matkastaan kertomuksen vuonna 1553 nimellä "Les observations de plusieurs singularitez et choses memorables trouvées en Grèce, Asie, Judée, Egypte, Arabie et autres pays étrangèrs". Hän kuvailee siinä suuren joukon uusia eläin- ja kasvilajeja sekä muita luonnonhistoriallisia kohteita.
Vuonna 1551 ilmestyi Belonin teos kaloista, lähinnä delfiinistä, "L’histoire naturelle des éstranges poissons marins", ja 1555 merkittävä teos linnuista, "L’histoire de la nature des oyseaux", missä hän kuvailee noin 200 lintulajia. Teos oli Albrecht Dürerin ja Leonardo da Vincin kuvittama ja se oli Konrad Gesnerin samana vuonna julkaiseman "Historia Animaliumin" ohella ensimmäinen kuvitettu eläinkirja. Belonia syytettiin Gesnerin plagioinnista. Hän oli tavannut tämän myös henkilökohtaisesti.
Belon salamurhattiin Pariisin Bois de Boulognessa huhtikuussa 1564. Tekijä tai tekijät ovat jääneet tuntemattomiksi.
Rumun Ndur

Rumun Ndur (s. 7. heinäkuuta 1975 Zaria, Nigeria) on nigerialaissyntyinen kanadalainen uransa lopettanut jääkiekkoilija, pelipaikaltaan puolustaja. Hän oli NHL:n kaikkien aikojen ensimmäinen nigerialaissyntyinen pelaaja. Ndur debytoi NHL:ssä kaudella 1996–97 ja pelasi urallaan yhteensä 69 ottelua tehoin 2+3=5. Jäähyminuutteja isokokoiselle ja fyysiselle puolustajalle kertyi 137. NHL-urallaan hän myös tappeli muun muassa Peter Worrellin, Dennis Bonvien ja Krzysztof Oliwan kanssa.
Ura.
Ndur syntyi Nigeriassa, mutta kasvoi Sarnian ja St. Thomasin kaupungeissa, Kanadassa. Buffalo Sabres varasi Ndurin kolmannella kierroksella vuonna 1994. Ennen NHL-debyyttiään Ndur voitti Calder Cupin Sabresin farmijoukkue Rochester Americansissa keväällä 1996. Sabresin lisäksi hän edusti NHL:ssä myös New York Rangersia ja Atlanta Thrashersia. Ndur kuitenkin pelasi lähes koko Pohjois-Amerikan uransa farmissa ja muissa alemmissa sarjoissa (ECHL, UHL, IHL). Hänen pisimmäksi NHL-kaudekseen jäi 39 ottelun mittainen kausi 1998–99. Ndur ei pelannut NHL-urallaan ainuttakaan pudotuspeliä. 273 AHL-pelissään hän keräsi peräti 1025 jäähyminuuttia.
Ndur pelasi myös Euroopassa. Hän pelasi itävaltalaisessa Graz 99ersissä kaudella 2003–04 ja slovenialaisessa HK Jesenicessä kaudella 2005–06. Hän pelasi kolme vuotta myös brittiläisessä EIHL -liigassa, jossa edusti Coventry Blazea ja Nottingham Panthersia. 
Ndur palasi kaudeksi 2009–10 Pohjois-Amerikkaan ja pelasi Muskegon Lumberjacksin IHL-joukkueessa 10 peliä ennen lopettamistaan.
Eduardo Cordero

Eduardo Cordero Fernández (12. syyskuuta 1921 Iquique – 3. syyskuuta 1991 Valparaíso) oli chileläinen koripalloilija.
Cordero voitti Chilen miesten maajoukkueessa MM-pronssia Argentiinassa 1950. Hän kuului maajoukkueen kokoonpanoon myös Lontoon 1948 ja Helsingin 1952 kesäolympialaisissa. Helsingissä ratkaisevassa sijoituspelissä viidennestä sijasta Cordero oli joukkueensa parhaita pistemiehiä tehtyään 14 pistettä.
Tapaus Neitsythuorakirkko

Tapaus Neitsythuorakirkko on juridiikan kouluttaja Juulia Jyrängin ja taidehistorioitsija Harri Kalhan kirjoittama kirja kuvataiteilija Ulla Karttusen teoksesta "Neitsythuorakirkko" sekä teoksen takavarikoinnista, poliisitutkinnasta ja seuranneesta lapsiporno-oikeudenkäynnistä. Kirjan on julkaissut Like loppuvuodesta 2009.
Jyrängin ja Kalhan kirjassa seurataan näyttelyn avajaisia, poliisitutkintaa, oikeudenkäyntiä ja taidepiireissä käytyä keskustelua. Teoksen näkökulma on diskurssianalyyttinen. Jyrängin ja Kalhan erikoisalaa on sukupuolen ja seksuaalisuuden tutkimus. Juulia Jyränki työskentelee sukupulentutkimuksen opettajana ja Kalha puolestaan on erikoistunut tutkimaan visuaalista kulttuuria ja sukupuoleen liittyviä kysymyksiä. Jyränki ja Kalha ovat aikaisemmin kirjoittaneet yhdessä teoksessa "Pornoakatemia!" (Eetos 2007).
Teokseen liittyvät kuvat kirjassa, taiteilijan näkemyksiä kirjasta.
Teoksen kuvaliitteessä on otteita poliisin taiteilijalle palauttamasta kuva-aineistosta. Kuvaliitteessä on tekijän ja kirjan mukaan ollut tarkoitus myös esittää kuvia teoksesta, mutta painetussa kirjassa nämä kuvat on mustattu. Taiteilijan ja toisen kirjailijan aiheesta blogikirjoituksissaan esittämät paikoin varsin värikkäät kuvaukset tähän johtaneista tapahtumista eroavat toisistaan suuresti. Tahot syyttävät toisiaan sensuurista, ja taiteilija Ulla Karttunen kritisoi voimakkaasti kirjan pääasiallista kirjoittajaa Juulia Jyränkiä heikosta aiheeseen perehtymisestä ja virheellisen tiedon antamisesta sekä kirjassa että blogikirjoituksessaan.
Aiheesta muualla.
[[Luokka:Vuoden 2009 kirjat]]
[[Luokka:Suomalaiset tietokirjat]]
Cincinnatin roomalaiskatolinen arkkihiippakunta

Cincinnatin roomalaiskatolinen arkkihiippakunta on roomalaiskatolisen kirkon arkkihiippakunta, jolla on noin 500 000 jäsentä Cincinnatin ja Daytonin metropolialueilla ja muualla lounais-Ohiossa. Sen pääkirkko on Kahlehditun Pyhän Pietarin katedraali Cincinnatissa. Hiippakuntaan kuuluu 230 seurakuntaa 19 piirikunnassa ja sillä on oma sanomalehti "The Catholic Telegraph".
Vuosina 1972-1982 hiippakunnan arkkipiispana toiminut Joseph Louis Bernardin nimitettiin kardinaaliksi vuonna 1983.
Historia.
Cincinnatin hiippakunnan perusti paavi Pius VII vuonna 1821 ja Pius IX korotti sen arkkihiippakunnaksi vuonna 1850. Siitä erotettiin Columbuksen hiippakunta vuonna 1868.
Terhi Airas-Järventaus

Terhi Airas-Järventaus (o.s. Airas, s. 13. tammikuuta 1961) on suomalainen kilpauransa päättänyt koripalloilija. 
Hänet valittiin uransa aikana kerran vuoden naispelaajaksi. Airas-Järventaus voitti SM-kultaa vuosina 1991 ja 1992, jolloin hän edusti Vantaan Pussihukkia. Vuonna 2000 hän voitti kolmannen Suomen mestaruutensa Pantterien paidassa. Airas-Järventaus pelasi Suomen naisten koripallomaajoukkueessa 137 peliä, joissa hän teki 1462 pistettä. Hänen maajoukkue-uransa piste-ennätys on 31 pistettä, jonka hän teki vuonna 1980.
Airas-Järventaus nimettiin elokuussa 2015 Suomen koripallon Hall of Fameen.
Hänen isänsä on entinen maajoukkuetason koripalloilija ja jääkiekkoilija Matti Airas. Airas-Järventaus on naimisissa entisen huippu-uimarin Martti Järventauksen kanssa.
Jordanian lippu

Jordanian lippu on Jordanian tunnus vaakunan ja kansallislaulun ohella. Se on otettu Jordaniassa käyttöön vuonna 1928, samana vuonna kuin valtio saavutti itsenäisyytensä. Lippu on panarabialainen, joita käytettiin ensimmäisen kerran ensimmäisessä maailmansodassa 1917. Panarabialainen lippu oli arabikapinallisten tunnus heidän ollessa kapinassa Ottomaanien valtakuntaa vastaan. Jordanian lippu koostuu kolme vaakaraidasta, mustasta, valkoisesta ja vihreästä. Tankoreunassa on punainen kolmio sisällään seitsensakarainen tähti.
Jordanian lipun vaakaraidat edustavat arabien kolmea dynastiaa: abbasideja (musta), umaijadea (valkoinen) sekä fatimideja (vihreä). Punainen kolmio taas edustaa hašemiitteja, tähti taas Jordanian arabiväestön yhtenäisyyttä ja Koraanin seitsemään ensimmäistä säettä.
Meflokiini

Meflokiini on lääke, jolla estetään ja hoidetaan malariaa. Sitä myydään kauppanimellä Lariam. 
Walter Reed Army Institute of Research kehitti lääkkeen Yhdysvalloissa 1970-luvulla. Lääkkeellä on lukuisia mahdollisia sivuvaikutuksia, kuten huimaus, pahoinvointi, päänsärky ja vatsakipu.
Meflokiini on kinoliinimetanoli, jonka puoliintumisaika on keskimäärin 21 vuorokautta Sen kemiallinen kaava on C17H16F6N2O, moolimassa 378,312 g/mol ja CAS-numero 53230-10-7.
Acclaim Entertainment

Acclaim Entertainment oli yhdysvaltalainen yhtiö, joka suunnitteli, julkaisi ja markkinoi videopelejä useille eri alustoille.
Historia.
Vuonna 1990 yhtiö osti LJN Toysin. Acclaim lopetti LJN:n leikkikaluvalmistuksen ja sulautti sen lopulta itseensä vuoteen 1995 mennessä.
Vuonna 2002 yhtiö osti Software Creationsin, jonka uudeksi nimeksi tuli Acclaim Studios Manchester.
Vuonna 2004 yhtiö meni konkurssiin. Acclaimin nimen osti Howard Marks, joka perusti yhtiön Acclaim Games.
Yrityksellä oli useita tuotesarjoja kuten "Rise Of The Robots". Konkurssiin tapahtuessa kesken jääneitä nimikkeitä olivat "100 Bullets", "Kung Faux" ja "The Last Job".
Pelit.
Yhtiö kehitti ja julkaisi pelejä useille alustoille mukaan lukien Sega Mega Drive ja Nintendo GameCube.
Tytäryhtiöt.
Yhtiöllä oli studiot Cheltenhamissa ja Manchesterissä Yhdistynessä kuningaskunnassa, Glen Covessa New Yorkissa ja Austinissa Texasissa Yhdysvalloissa.
George Montagu

George Montagu (kastettiin 9. heinäkuuta 1753 Wiltshire Englanti – 1815 Knowle House, Devon) oli englantilainen luonnontieteilijä.
Montagu liittyi vänrikkinä 15. jalkaväkirykmenttiin vuonna 1770, erosi palveluksesta kapteenin arvoisena 1777, mutta ylennettiin myöhemmin everstiluutnantiksi Royal Wiltshire Militiassa. Vuonna 1773 hän avioitui Ann Courtenayn kanssa ja he asettuivat Alderton Houseen Wiltshiressä. 1798 Montagu jätti puolisonsa ja muutti Knowle Houseen lähelle Kingsbridgeä Devoniin. Täällä hän kirjoitti kaksiosaisen teoksen linnuista, "Ornithogical Dictionary; or Alphabetical Synopsis of British Birds" (1802). Tässä kirjassa Montagu osoitti monien uusiksi lajeiksi hyväksyttyjen lintujen olevan vain samojen lajien kesä- tai talvipukuisia yksilöitä, tai eri sukupuolia. Hänen suohaukkatutkimustensa seurauksena havaittiin niittysuohaukan pesivän Etelä-Englannissa ja laji sai englanninkieliseksi nimekseen "Montagu's Harrier". Montagu myös teki Britannian ensimmäiset havainnot pensassirkusta ("Emberiza cirlus"), lehmähaikarasta ("Bubulcus ibis"), pikkulokista ("Larus minutus") ja hietatiirasta ("Sterna nilotica").
Montagu oli kiinnostunut merien ja järvien luonnonhistoriasta ja julkaisi vuonna 1803 teoksen "Testacea Britannica, a History of British Marine, Land and Freshwater Shells". Tässä hän kuvaili 470 nilviäislajia, joista sata Britannialle uutta lajia. Hän hankki joidenkin uusien äyriäislajien näytteitä William Elford Leachille British Museumiin, havaitsi muutamia Britannialle uusia kalalajeja sekä kuvaili ensimmäisenä kääpiöhevosenkenkäyökön ("Rhinolophus hipposideros").
Sergio Fernández González

Sergio Fernández González, yleensä vain Sergio (s. 23. toukokuuta 1977 Avilés, Espanja) on espanjalainen jalkapalloilija. Hän edustaa Espanjan Segunda Divisiónissa pelaavaa Sporting Gijónia ja on pelipaikaltaan keskuspuolustaja.
Ura.
Sergio on Sporting Gijónin kasvatti. Hän teki ensiesiintymisensä edustusjoukkueessa 7. tammikuuta 1996 kotiottelussa Salamancaa vastaan. Hän pelasi seuraavat kolme kautta Sportingissa, ja oli joukkueen luottopuolustaja. Sporting putosi pääsarjasta kauden 1997–1998 jälkeen.
Kesällä 1999 Sergio siirtyi Celta Vigoon. Hän nousi nopeasti myös galicilaisseuran luottopelaajaksi. Celta Vigon jäätyä pääsarjassa toiseksi viimeiseksi kaudella 2003–2004, tarkoitti se putoamista sarjaporrasta alemmaksi. Joukkue kuitenkin nousi välittömästi seuraavalla kaudella takaisin pääsarjaan, jossa menestys jatkui ja se eteni UEFA Cupiin.
Kaudeksi 2006–2007 Sergio siirtyi Zaragozaan, jota valmensi jo aikaisemmin myös Celta Vigon päävalmentajana toiminut Víctor Fernández. Ensimmäinen kausi sujui Sergion osalta hyvin, hän pelasi 28 ottelua perätysten ja joukkue sijoittui pääsarjassa sijalle 6., joka oikeutti pääsyn jälleen UEFA Cupiin. Seuraava kausi ei sujunut Zaragozan kannalta erityisen hyvin, kesän suurista satsauksista huolimatta, ja niin joukkue putosi pääsarjasta kauden päätteeksi.
Marraskuussa 2008 Sergio allekirjoitti kauden loppuun asti ulottuvan sopimuksen Osasunan kanssa.
Reetta Piipari

Reetta Sinikka K. Piipari (s. 20. tammikuuta 1980 Kotka) on suomalainen koripallovalmentaja ja kilpauransa päättänyt koripalloilija. 
Pelaajaura.
Piipari pelasi kaudet 1999–2003 Xavierin yliopistossa, jonka paidassa hän voitti vuonna 2001 yliopistokoripalloilun syöttötilaston. Vuonna 2003 hänet kutsuttiin WNBA-seura Washington Mysticsin harjoitusleirille, jolloin WNBA-varausta pidettiin mahdollisena. Piiparin WNBA-unelma ei kuitenkaan auennut, jonka johdosta hän siirtyi pelaamaan Espanjan pääsarjaan Basket Zaragozan paitaan. Kaudeksi 2004–2005 Piipari palasi Peli-Karhuihin. Kahden pelikauden jälkeen Peli-Karhuissa Piipari siirtyi takaisin Espanjan pääsarjaan Extrugasaan, joka oli juuri noussut pääsarjaan. Hänen lisäkseen myös Taru Tuukkanen siirtyi samaan seuraan. Kauden 2006–2007 jälkeen Piipari teki sopimuksen Gran Canaria La Caja de Canariasin kanssa. Piipari johti joukkueen sarjan yhdeksänneksi, jolloin Canaria jäi niukasti pudotuspelien ulkopuolelle. Kauden jälkeen Piipari teki seuran kanssa jatkosopimuksen. Tammikuussa 2009 Piipari teki paluun naisten SM-sarjaan Lappeenrannan Catzin joukkueeseen. Kaudeksi 2011-12 Piipari palasi Peli-Karhujen riveihin. Neljän PeKa-kauden jälkeen hän pelasi vielä yhden kauden I-divisioonassa Kouvojen naisjoukkueessa nostaen sen naisten Korisliigaan.
Kesäkuussa 2016 Piiparin uutisoitiin siirtyvän valmentajaksi Yhdysvaltoihin: hän aloitti vanhan high schoolinsa Minster High Schoolin tyttöjen koripallojoukkueen päävalmentajana. Jo Suomessa juniorijoukkueita valmentanut Piipari päätti näin ollen ainakin toistaiseksi pelaajauransa.
Tales of the Teenage Mutant Ninja Turtles

Tales of the Teenage Mutant Ninja Turtles on Mirage Studiosin kustantama sarjakuvalehti, jossa keskitytään Teini-ikäisten mutanttininjakilpikonnien seikkailuihin. Sarjakuvan julkaiseminen aloitettiin toukokuussa 1987, ja sen loivat Kevin Eastman ja Peter Laird. Sen tarkoitus on täyttää puuttuvat tai lyhyeksi jääneet tarinat Teenage Mutant Ninja Turtles -sarjakuvasta. Sarjakuvan ensimmäinen osa lopetettiin huhtikuussa 1989 seitsemänteen numeroon.
Sarjakuvaa alkoi tehdä uudestaan tammikuussa 2004 Stephen Murphy, ja nimeksi tuli Tales of the TMNT. Sarjakuva on toiminut samalla uusien hahmojen esittelijänä, joista tunnetuimmiksi ovat nousseet muun muassa Joku, Nahkapää, Rottakuningas, Complete Carnage ja Radical. Mirage-yhtiön myynnin vuoksi sarjakuvan julkaiseminen päättyi toukokuussa 2010. Viimeiseksi tarinaksi jäi "Return to New York", jonka tekivät Jim Lawson ja Eric Talbot.
Nanopainatuslitografia

Nanopainatuslitografia jaetaan yleensä NIL (nanoimprint lithography)- ja SFIL (step and flash imprint lithography)-menetelmiin. NIL-menetelmässä (kuva 1 vasemmalla) substraatin pintaan levitetään resistikerros, minkä jälkeen muotti painetaan kiinni substraattiin kuvioiden siirtämiseksi resistiin. Resistinä käytetään termoplastista materiaalia, joka kuumennetaan siirtymälämpötilan yläpuolelle nestemäisen käyttäytymisen aikaansaamiseksi. Kun muotti on paikallaan, resisti jäähdytetään siirtymälämpötilan alapuolelle sen kiinteyttämiseksi, jonka jälkeen muotti irrotetaan. Puristetuilta alueilta poistetaan ylimääräinen resisti substraatin pinnan paljastamiseksi epäisotrooppisella etsauksella. NIL-menetelmässä voidaan myös käyttää termoplastin sijaan UV-säteilyllä kovetettavaa resistiä. 
SFIL-menetelmässä (kuva 1 oikealla) substraatin pintaan levitetään siirtokerros ("transfer layer"), joka on yleensä jotain orgaanista ainetta kuten fotoresistiä. Tämän jälkeen muotti tuodaan siirtokerroksen lähelle ja niiden väliin laitetaan pisara fotopolymeroituvaa organopiitä. Seuraavaksi muotti painetaan kiinni siirtokerrokseen ja rakennetta valotetaan UV-säteilyllä muotin läpi. Sen jälkeen muotti irrotetaan ja siirtokerros kuvioidaan O2-RIEllä organopiistä olevan etsausesteen toimiessa maskina. Lopuksi etsauseste poistetaan, jolloin substraatin pintaan jää siirtokerrosmaski. 
Sekä NIL- että SFIL-menetelmien muotit tehdään yleensä elektronisuihkulitografialla. SFIL-muotin on oltava läpinäkyvä, mutta NIL-muotti voi olla valoa läpäisemätönkin. Muoteille voidaan joutua tekemään erilaisia pintakäsittelyjä tarttumisen estämiseksi. Nanopainatuslitografia ja erityisesti SFIL-menetelmä on vielä kehitysvaiheessa, mutta kyseessä on fotolitografiaa halvempi ja yksinkertaisempi menetelmä. NIL:n etuna on SFIL:iin nähden se, ettei UV-valotusta ja etsausestekerrosta tarvita, mutta SFIL:ssä muotin kohdistus on helpompaa. Nanopainatus on massatuotantoprosessi, jolla on periaatteessa mahdollista tehdä jopa alle 10 nanometrin rakenteita. Mahdollisia sovelluksia nanopainatuslitografialle ovat fotoniikka, resonaattorit, kvanttipisteet ja -langat sekä kehätransistorit.
Etelä-Korean koripallomaajoukkue

Etelä-Korean koripallomaajoukkue edustaa Etelä-Koreaa koripallon miesten maajoukkuekilpailuissa.
Menestys arvokilpailuissa.
Olympialaiset
Maailmanmestaruuskilpailut
Aasian-mestaruuskilpailut
Koripallo Aasian kisoissa
Pakistan International Airlines

Pakistan International Airlines, tunnetaan paremmin lyhynteellä PIA, on Pakistanin kansallinen lentoyhtiö, jonka kotipaikkana toimii Karachin kaupunki Pakistanissa. PIA on Aasian 31. suurin lentoyhtiö, kohteinaan 23 kotimaansa kohdetta ja 36 kansainvälistä kohdetta 25 maassa Aasiassa, Euroopassa ja Pohjois-Amerikassa. Yhtiön pääsolmukohdat ovat Karachissa, Lahoressa ja Islamabad/Rawalpindissa.
PIA:n toissasijaisia solmukohtia ovat Peshawar, Faisalabad, Quetta ja Multan, jotka ovat yhteydessä Lähi- ja Kaukoidän suurkaupunkeihin. PIA:n omistaa Pakistanin hallitus, omistus on sillä 83 prosenttia. Maaliskuussa 2008 PIA työllisti noin 18 000 henkilöä.
Laivasto.
Yhtiön laivasto heinäkuussa 2021:
Laivaston keski-ikä 15 vuotta (Heinäkuu 2021).
Vehmaan vaakuna

Vehmaan vaakuna on Vehmaan kunnan tunnus, joka on saanut aiheensa Vehmaan keskiaikaisen kirkon suojeluspyhimyksestä Pyhästä Margaretasta, joka vaakunassa esitetään perinteisellä tavalla voittaen lohikäärmeen ristisauvallaan. Vaakuna on ainoa Suomen kunnanvaakunoista, jossa on kuvattuna lohikäärme.
Vaakunan selitys kuuluu ”kultakentässä punainen, ristisauvaa ja kirjaa pitelevä ja vihreää lohikäärmettä polkeva Pyhä Margareeta, jonka kasvot ja kädet luonnonväriä”. Vaakunan on suunnitellut Ahti Hammar, ja Vehmaan kunnanvaltuusto hyväksyi sen 28. marraskuuta 1957. Sisäasiainministeriö vahvisti vaakunan käyttöön 19. helmikuuta 1958.
Vehmaan vaakuna sai Societas Heraldica Scandinavica -järjestön tunnustuksen vuoden pohjoismaisesta kuntavaakunasta lokakuussa 2022. SHS:n mukaan Vehmaan vaakuna edustaa hyvin keskiaikaisen symboliikkaperinteen ylläpitämistä ja käyttöä 1900-luvun kunnallisheraldiikassa.
Redd Pepper

Redd Pepper (oik. Richardson Green, s. 1961 Barbados) on barbados-brittiläinen ääninäyttelijä.
Ura.
Pepper syntyi Barbadosissa ja vietti lapsuutensa New Yorkissa, mutta 15-vuotiaana hän muutti Britanniaan. Pepper työskenteli aluksi muun muassa McDonald’silla, palomiehenä ja metron kuljettajana. Ääninäyttelijäksi hän päätyi ollessaan junan kuljettajana. Yksi matkustajista sattui olemaan televisiosarjojen vastaava tuottaja, joka kuuli Pepperin kuulutuksen ja tarjosi hänelle töitä muutamiin pieniin projekteihin 1990-luvun lopulla. Sittemmin Pepperistä on tullut yksi Britannian käytetyimmistä mainosäänistä. Hänen ääntään on kuultu muun muassa Britannian "Big Brotherissa", jossa Pepper myös vieraili vuonna 2007. Lisäksi hän on vieraillut "Viitosvaihteessa".
Sorafenibi

Sorafenibi on maksa- ja munuaissyöpien hoidossa käytettävä monien kinaasien inhibiittori, jota myydään nimellä Nexavar (Bayer). Nexavar sai Euroopan komissiolta myyntiluvan heinäkuussa 2006 ja tuli käyttöön munuaissyöpäpotilaiden hoidossa. Lokakuussa 2007 Euroopan komissio myönsi lääkkeelle myyntiluvan myös yleisimmän maksasyöpätyypin, hepatosellulaarisen karsinooman hoidossa. Tutkimuksessa oli havaittu sorafenibin pidentävän merkittävästi maksasyöpäpotilaiden elinikiä.
Sorafenibiä otetaan tavallisesti kahdesti vuorokaudessa, kummallakin kerralla kahden 200 mg:n tabletin verran eli yhteensä 800 mg vuorokaudessa. Lääkkeen sivuvaikutuksiin lukeutuvat ripuli, pahoinvointi, kipu ja kutina. 
Sorafenibin kemiallinen kaava on C21H16ClF3N4O3, moolimassa 464,83 g/mol ja CAS-numero 284461-73-0.
Veikko Niemikorpi

Veikko Niemikorpi (s. 20. lokakuuta 1948) on entinen suomalainen jääpalloilija. Hänet valittiin vuoden jääpalloilijaksi 1978. Urheilulehti valitsi hänet vuonna 2008 Suomen kaikkien aikojen kolmen parhaan jääpalloilijan joukkoon.
Niemikorpi edusti SM-sarjassa Oulun Palloseuraa, Oulun Luistinseuraa ja HIFK:ta. Hän on SM-sarjan kaikkien aikojen paras maalintekijä tehtyään 692 maalia. Vuodesta 1979 tilastoituja maalisyöttöjä hän keräsi 167. Hän voitti SM-sarjan maalikuninkuuden 1975, 1978, 1979, 1982, 1985 ja 1986 sekä pistepörssin 1979, 1983, 1985, 1986, 1988 ja 1989. Jääpallon Suomen-mestaruuden hän voitti pelaajana kolmesti ja kerran valmentajana valmentaessaan HIFK:ta vuonna 1998. 
Liikunnanopettajana työskennellyt Niemikorpi pelasi 106 maaottelua ja teki niissä 63 maalia. Hän ylitti ensimmäisenä suomalaisena jääpalloilijana 100 A-maaottelun rajan 1982. Jääpallon MM-kisoissa hän saavutti kuusi MM-pronssia vuosina 1969–1979.
Niemikorpi pelasi myös maahockeyta maajoukkuetasolla ja Suomen-mestaruuden hän voitti Huovit-joukkueessa vuosina 1975–1982.
Sekä Niemikorven poika Tomi Niemikorpi että hänen veljensä Juha ja Hannu ovat myös pelanneet jääpalloa.
Anna (vuoden 1970 elokuva)

Anna on Jörn Donnerin ohjaama suomalaiselokuva vuodelta 1970.
Filmi kertoo kollegoidensa arvostamasta anestesialääkäristä. Eronnut Anna on myös kymmenvuotiaan tytön äiti. Taloudellisestikin Annan elämä on hyvällä tolalla ja kotiapulainen katsomassa tyttären perään. Kesiään he viettävät aurinkoisessa saaristossa omalla mökillään. Moni voisi olla menestyneelle lääkärille kateellinen. Mutta julkisivun takana tyhjyyden tunne kalvaa Annaa. Heikki Katajisto voitti Parhaan kuvauksen Jussi-palkinnon tästä elokuvasta jaettuna Naisenkuvia-elokuvan kanssa.
Yleisradion tallennepalvelu on julkaissut elokuvan VHS-kasettina. Finnkino julkaisi elokuvan DVD:nä vuonna 2008.
Patxi Puñal

Francisco "Patxi" Puñal Martínez (s. 6. syyskuuta 1975 Pamplona, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Osasunaa ja on pelipaikaltaan keskikenttäpelaaja.
Ura.
Puñal on Osasunan kasvatti, ja on pelannut koko ammattilaisuransa Osasunassa. Lukuun ottamatta kahta lainapestiä, jotka hän pelasi Leganésissa. Ensimmäisen pelinsä edustusjoukkueessa hän pelasi 15. kesäkuuta 1997 Eibaria vastaan.
Lainakausien jälkeen Puñal nousi takaisin joukkueen parhaimmistoon. Hän teki ensimmäisen maalinsa pääsarjassa 27. lokakuuta 2001 kotiottelussa Mallorcaa vastaan, joka päättyi lopulta Osasunan 4–0-voittoon. Kaudella 2005–2006 Puñal pelasi yhteensä 34 ottelua ja teki niissä neljä maalia.
Fritz Darges

Fritz Darges (8. helmikuuta 1913 Dülseberg, Saksan keisarikunta – 25. lokakuuta 2009 Celle, Saksa) oli Waffen-SS:n everstiluutnantti (Obersturmbannführer) toisessa maailmansodassa. Hän sai Rautaristin ritariristin.
Adolf Hitlerin SS-adjutanttina työskennellyt Darges lukeutui Saksan johtajan sisäpiiriin neljän vuoden ajan ja osallistui kaikkiin tärkeisiin kokouksiin. Darges kirjoitti muistelmat, jotka hän niihin liittämiensä ohjeiden mukaan pyysi julkaisemaan kuolemansa jälkeen. Historioitsijat odottavat että hänen käsikirjoituksensa osoittaa että Hitler todellakin määräsi kuuden miljoonan juutalaisen murhaamisen.
IWork

iWork on Applen kehittämä toimisto-ohjelmistopaketti macOS- ja iOS-käyttöjärjestelmille. iWork '09 sisältää ohjelmat Pages (tekstinkäsittely ja taitto-ohjelma), Numbers (taulukkolaskenta) ja Keynote (esitysgrafiikka).
iWorkin tammikuussa 2005 julkaistu ensimmäinen versio sisälsi päivitetyn version Keynotesta sekä Pagesin ensimmäisen version. Seuraavana vuonna julkaistu versio päivitti niin ikään Keynoten ja Pagesin uusiin versioihin. Elokuussa 2007 julkaistu iWork '08 lisäsi ohjelmavalikoimaan Numbers-taulukkolaskentaohjelman sekä päivitti Pagesin ja Keynoten.
iWork '09 julkaistiin tammikuussa 2009, ja se vaatii Mac OS X:n version 10.4.10:n tai uudemman.
Linja 12 (Pariisin metro)

Paris Métro Ligne 12 (Linja 12) on yksi Pariisin metron kuudestatoista linjasta. Se liittää Issy-les-Moulineauxin etelässä Front Populaireen pohjoisessa. Linja 12 on toinen kahdesta linjasta, jotka Nord-Sud-yhtiö rakensi (toinen on nykyinen linja 13). Silloin se oli linja A.
Linja 12 on 15,3 km pitkä ja siinä on 31 asemaa. Keskimääräinen kahden aseman välimatka on 546 m. Noin 81,5 miljoonalla käyttäjällään linja on Pariisin metron 11. käytetyin. Linjan kalustona on 5-vaunuisia MF 67-runkoja.
Kartta ja asemat.
&lt;br clear=left&gt;
Turismi.
Linja 12 kulkee seuraavien nähtävyyksien läheltä:
Mäntynokkavarpunen

Mäntynokkavarpunen ("Mycerobas icterioides") on eteläisessä Aasiassa elävä peippoihin kuuluva varpuslintu.
Koko ja ulkonäkö.
Kooltaan mäntynokkavarpunen on noin 22 cm. Koiraan pää, siivet ja pyrstö ovat väritykseltään mustat. Muu höyhenpuku on väritykseltään kirkkaan keltainen ja niskassa on oranssi vivahde. Koiras muistuttaa ulkonäöltään tamminokkavarpuskoirasta ("Mycerobas affinis"), jolla on kuitenkin enemmän oranssia höyhenissään. Koiras muistuttaa huomattavasti myös huppukuhankeittäjää ("Oriolus xanthornus"), josta mäntynokkavarpunen eroaa huomattavasti tukevamman nokkansa perusteella. Huppukuhankeittäjä ja mäntynokkavarpunen eivät myöskään elä samalla alueella. Naaras on selästään ja päästään ruskehtavan harmaa. Vatsa on väriltään vaaleanpunertavan ruskea. Siivet ovat harmaat ja mustareunaiset. Nuoret mäntynokkavarpuskoiraat muistuttavat naarasta, mutta ovat vatsastaan keltaisia. Mäntynokkavarpusen nokka on suurikokoinen ja tukeva ja muodoltaan kolmiomainen.
Levinneisyys ja elinympäristö.
Mäntynokkavarpusta tavataan Afganistanista, Pakistaninta, Intiasta ja Nepalista. Lajin elinympäristöä ovat kesällä Himalajan rinteiden mänty- kuusi- ja setrimetsät 1 500–3 000 metrin korkeudella. Talvella lintu siirtyy alemmaksi vuorenrinnettä tammimetsiin, jotka sijaitsevat noin 1 200 metrin korkeudella.
Ravinto.
Mäntynokkavarpuset etsivät ravintonsa maasta. Ravinto koostuu käpyjen sisällä olevista siemenistä, marjoista sekä hyönteisistä.
Pesiminen.
Pesimäkauden ulkopuolella mäntynokkavarpuset elävät pienissä ryhmissä. Pesimäkausi kestää huhtikuulta heinäkuulle. Pesä rakennetaan lähelle puun runkoa oksanpätkistä, sammalista ja jäkälistä. Pesä on muodoltaan kuppimainen. Naarasmäntynokkavarpunen munii kahdesta kolmeen vihertävän harmaata ruskeaviiruista munaa. Sama pari pesii kaksi kertaa pesimäkauden aikana.
Beefeater (gini)

Beefeater Gin on James Burrough Ltd:n valmistama brittiläinen kuiva gini, jonka pullossa on Lontoon Towerin vartijan, ”beefeaterin”, kuva. Useimmissa maissa juoman alkoholipitoisuus on 40 tilavuusprosenttia. Ginin on luonut James Burrough, ja ensimmäinen kirjallinen maininta Beefeater-ginistä on vuodelta 1876. James Burrough Ltd:n ja sitä myötä myös Beefeaterin omistaa globaalisti toimiva Pernod Ricard.
Elektronisuihkulitografia

Elektronisuihkulitografiassa (Electron beam lithography, EBL) resisti valotetaan elektroneilla joko suorakirjoitus- tai projektiomenetelmällä. Suorakirjoituksessa resistin valotus tapahtuu piste kerrallaan sarjamuodossa, joten prosessi on joustava mutta hidas. Se tarjoaa erittäin hyvän resoluution, joka on parhailla laitteilla noin 20 nm. Käyttötarkoituksia suorakirjoitukselle ovat optisen litografian maskien teko sekä tutkimus-, tuotekehitysprosessit ja piensarjatuotanto. Projektioprosessissa resisti valotetaan pyyhkäisemällä elektronisuihkulla maskin yli rivi kerrallaan, ja se sopii käytettäväksi kun tuotantomäärät ovat liian pieniä optiseen litografiaan. Etuina suorakirjoitukseen nähden ovat nopeampi prosessi ja maskin kuvioiden skaalautuminen kuten optisessa projektiolitografiassa. Viivanleveys on pienimmillään noin 60 nm.
Elektronisuihkulitografiassa käytetään yleensä 2 tai 3 valotuspistettä rinnakkain ja osin päällekkäin varmistamaan kuvion onnistuminen. Elektronisuihkulitografian suurin ongelma on sen hitaus, mikä tekee siitä sopimattoman massatuotantoon. Ongelmana on myös elektronien siroamisesta johtuva valotuskuvion leviäminen resistissä. Kuva esittää elektronien sirontaa resistissä.
New Yorkin roomalaiskatolinen arkkihiippakunta

New Yorkin roomalaiskatolinen arkkihiippakunta on roomalaiskatolisen kirkon arkkihiippakunta, jolla on 2,5 miljoonaa jäsentä ja 480 seurakuntaa New Yorkin osavaltion eteläisissä piirikunnissa. Sen pääkirkko on Pyhän Patrickin tuomiokirkko Manhattanilla.
Historia.
Yhdysvaltojen apostolinen prefektuuri perustettiin vuonna 1784 ja vuonna 1808 Vatikaani korotti Baltimoren hiippakunnan arkkihiippakunnaksi, jolloin siitä erotettiin Philadelphian, Bostonin, Bardstownin ja New Yorkin hiippakunnat. Vuonna 1847 New Yorkin hiippakunnasta erotettiin Albanyn ja Buffalon hiippakunnat, ja se korotettiin arkkihiippakunnaksi vuonna 1850.
Luigi Rusca

Luigi Rusca (2. syyskuuta 1762 Agno, Ticino, Sveitsi – 1822 Valence, Rhône-Alpes, Ranska) oli sveitsiläissyntyinen, Venäjällä toiminut klassismin ajan arkkitehti.
Rusca opiskeli Italiassa ja työskenteli vuodesta 1783 lähtien Venäjällä. Hän osallistui muun muassa Anitškovin, Taurian ja Strelnan palatsien sisustamiseen sekä Amiraliteetin kanavan rannalla sijaitsevan Bobrinskien palatsin uudelleenrakentamiseen. Ruscan muita töitä Pietarissa ovat Anitškovin palatsin Kabinetti, Höyhenlinjan pylväikkö, Jesuiittojen talo sekä Kaikkien surevien kirkko. Vuonna 1810 hän julkaisi kokoelman suunnittelemiensa rakennuksien piirustuksia. Arkkitehti kuoli Ranskassa.
Leivut

Leivut ovat Latviassa Gulbenen ja Alūksnen kunnissa lähellä Viron rajaa elänyt virolaisten ryhmä. Heidän itsestään käyttämänsä nimitys "Koiva maarahvas" tulee Gaujajoen vironkielisestä nimestä "Koiva".
Historia.
1100-luvulta on mainintoja Adzelen maakunnassa eläneistä tšuudeista. Myöhemmin heidän asuinalueenaan mainitaan Gaujajoen varsi. Ensimmäiset kirjalliset tiedot, joissa käytetään termiä leivut, ovat August Wilhelm Hopelin kirjasta "Topographische Nachrichten von Lief und Ehstland" vuodelta 1777. Hopelin arvion mukaan leivuja olisi tuolloin ollut muutama tuhat. Anders Johan Sjögrenin vuonna 1849 esittämän arvion mukaan heitä oli 2 600. Heikki Ojansuu laski vuonna 1911 enää 116 leivua. Ojansuun teorian mukaan leivut olivat 1600–1700-luvuilla virolaisten asuinseutujen eteläosasta sotaa tai kulkutauteja paenneita. Tämä teoria on nykyisin kiistanalainen. Sen ovat kyseenalaistaneet esimerkiksi Harri Moora ja Paul Ariste. Nykykäsityksen mukaan leivut olivat alueensa alkuperäisasukkaita.
Murre.
Leivujen murteessa oli voimakkaita ääntämyksellisiä ja kieliopillisia vaikutteita latvian kielestä, sekä mahdollisesti myös liivin itämurteista. Viron murteista leivu oli lähinnä eteläisiä murteita. Viimeinen leivun murretta puhunut leivu Anton Bok kuoli 20. huhtikuuta 1988.